У тренутку када кардинал долази у Бохемију, три војске "крсташа" напале су Хусите на Мжеу. Напад није успео и кардинал се код Тахова придружио немачкој војски у борби против Хусита. Кад је разбијена немачка војска кренула у бег, он је наредио да се војска окрене и Хуситима покаже крст. Војска је успаничила и непослушавши наређење, видевши како Чеси напреују према њима, окренула и побегла. Узалуд их је позивао да се зауставе и приме битку. Чак је и поцепао заставу Царства и бацио је пред ноге немачких принчева, али узалуд. Ускоро је и сам морао да спашава живу главу од налета чешке војске. Папа му је сам написао писмо охрабрујући га да истраје у крсташком рату. Саветовао га је да обнови црквену дисциплину у Царству и да стави тачку на сукоб између надбискупа Келна и Мајнца, да би немачка црква дала сву снагу у крсташком рату.